Odense Adresse-Contoirs Efterretninger, 1848-08-23
paa Vestergade kan bekommes i øverste Etage en complet Leilighed med Kjøkken til førstkommende Michaeli Flyttetid. Sammesteds ere 2 store Speile i forgyldte Rammer til Salg. Opfordring. til alle Landboer af Gaard- og Huusmænd. Da Alle, berørte af Øieblikkets Krav, maae anspores til uden Undtagelse at opbyde alle deres Kræfter, for til den forestaaende Rigsforsamling at vælge de Mænd, som bedst maatte egne sig dertil for at varetage deres Vælgeres Tarv, og da det hedder om os Landboer, at vi skulle være alt for udannede til at indtage en Plads i Rigsforsamlingen, saa ville vi herved gjøre Eder Alle opmærksomme paa, at disse saakaldte dannede Herrers Omdømme ingenlunde maa afskrække Eder fra ogsaa at træde frem og stille Eder til Valgkandidater til Rigsforsamlingen naar J dertil maatte føle Eder kaldede. Derfor tilraabe vi Edder: spørger ei denne høie Jntelligents til Raads i denne Sag, eller lader Eder afskrække fra i denne Henseende ogsaa at gjøre Eders til, at paalidelige Mænd af Eders Midte ogsaa blive fremstillede til Valgkandidater, og husker paa, at det ingenlunde kommer an paa, at tale eller forstaae Latin, Fransk eller Tydsk, men at Hovedsagen er, at Man er ægte Dansk og som saadan vil Fædrelandets Vel, og at det især er Dansk mod Tydsk det nu gjælder om, idet Danmark skal vise, at Danskheden ei allene med sit gode og lovlige Sværd formaaer at udjage Tydsken af Landet, men og alle tydske Moder og Noder, Snak og Skolefukserier, for at der kan fremtræde dansk Sprog, Sæder og Skikke i Folkelivet, istedet for hiin den danske Natur og Selvstændighed undergravende og fornedrende Fortydskning, som nu oversvømmer Folkelivet i alle Retninger. AltsaaLandboer af Gaard- og Huusmænd lader Eder ikke bortkyse fra Rigsforsamlingen af slige Ting, hverken Latin, Fransk eller Tydsk, men lad os fornemmelig stræbe efter at forstaae Dansk, at forstaae os selv og Folket og Alt hvad der kan tjene til Danmarks Tarv, dets Ære og Frihed i alle Maader, især Alt, hvad der kan fremme en virkelig fri Statsborgerlighed i Danmark, som Alle kunne være tjente med. - See dette er det vi skulle fastholde nu, da Danmarks Grundlov maaskee skal afgjøre flere Aarhundreders Skjebne for Danmarks Riges og Folks Sikkerhed og Velvære. Derfor tilraabe vi Eder nok engang: Op, samler Eder alle Landboer af Gaard- og Huusmænd, Op af vores 600 Aars lange Søvn! Op! at ogsaa vi kunne stille Kandidater til det store Folkething, at vi dog ogsaa kunne sige et Ord, maaskee et godt Ord med i vort betrængte Fædrelands Sag, og hvad der ellers betrygger det Almindeliges Sikkerhed, og lad nu ei længere de Store og Fornemme raade for Rigets og vores Skjebne alene, som de altfor længe have gjort, til ubodelig Skade for Riget og os. Derfor tillade vi os at indbyde til et Møde i Gils Kro ved Huuslev Kl. 3 Eftermiddag den 25 August, alle Gaard- og Huusmænd i 8de Valgdistrikt, saamange som der kan komme, men dog ikke mindre for hvert Sogn end 2 Gaardmænd og 2 Huusmænd, for at vi kunne aftale det Fornødne i denne Retning, nemlig: hvorledes vi skulle vælge en Deputeret, der skal repræsentere vort Valadistrikt paa Rigsforsamlingen. Flere Vælgere af Bondestanden i 8de Valgdistrikt.